Public procurement notice: Contract Award Notice
Published: 2024-11-26
Buyer: Ilmatieteen laitos
Country: FI
Region: FI1B1
Contract type: Supplies
Procedure: Open procedure
CPV classification: 48800000 | 72253200: Computer systems support services
Estimated value: 500000 EUR
Award criteria: price

Technical requirements: YLEISTÄ

Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Tarjouskilpailu toteutetaan avointa menettelyä käyttäen.

Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalaki 125 §).

Mikäli saaduista tarjouksista yksikään ei vastaa tarjouspyyntöä tilaajan edellyttämällä tavalla tai vain yksi tarjous on tarjouspyynnön mukainen tai palvelun kustannukset siihen varatut määrärahat huomioon ottaen vaikeuttavat tehokkaan toteutuksen taikka olosuhteet tarjouskilpailun aikana muuttuvat sellaiseksi, ettei tilaaja voi hyödyntää tarjouskilpailun tuloksia, tilaaja voi keskeyttää hankintamenettelyn.

ALIHANKINTASUHTEET

Sopimus tehdään sen toimittajan (yrityksen) kanssa, jonka nimissä tarjous on tehty. Kyseinen toimittaja on vastuussa kaikista sopimuksen mukaisista velvoitteista myös silloin, kun se käyttää alihankkijoita. Alihankintasuhteisiin liittyvät ehdot on esitetty tarjouspyynnössä ja tarjouspyynnön liitteenä olevissa sopimusehdoissa. Toimittajalla alihankkijoineen edellytetään olevan tekniset, taloudelliset ja muut edellytykset sopimuksen mukaisten tuotteiden toimittamiseen koko sopimuskauden ajan. Toimittajalta voidaan pyytää ennen sopimuksen tekemistä ja sopimuskauden aikana selvityksiä sellaisista sitoumuksista ja sopimuksista, joita se on tehnyt ilmoittamiensa alihankkijoiden kanssa ja joilla on merkitystä toimittajien edellytyksille sopimuksen mukaisten velvoitteiden täyttämiselle. 

MUIDEN TAHOJEN VOIMAVAROIHIN VETOAMINEN

Tarjoaja voi käyttää hankinnan toteuttamiseen muiden yritysten voimavaroja riippumatta niiden välisten suhteiden oikeudellisesta luonteesta. Muiden yritysten voimavarojen on oltava tosiasiallisesti tarjoajan käytössä hankintaa suoritettaessa. Hankintayksikkö varaa oikeuden vaatia näyttöä (kuten yritysten välisiä sitoumuksia ja sopimuksia) siitä, että muiden tahojen voimavarat ovat tarjoajan käytettävissä. Tällaisia voimavaroja voivat olla esimerkiksi:
1) tarjoajan kanssa samaan konserniin kuuluvan tai jonkin muun yrityksen kokemus hankinnan kohteena olevien palveluiden toimittamisesta edellyttäen, että tämä yksikkö nimetään tarjouksessa tarjoajan alihankkijaksi kyseisten palveluiden osalta ja tämä tulee tosiasiallisesti myös osallistumaan palvelun suorittamiseen;
2) toisen yrityksen palveluksessa olevan henkilöstön ammatillinen pätevyys edellyttäen, että henkilöt tosiasiallisesti osallistuvat palvelun suorittamiseen;
3) taloudelliseen tilanteeseen ja rahoitusasemaan liittyvät voimavarat;
4) tekniseen suorituskykyyn liittyvät voimavarat edellyttäen, että kyseisiä voimavaroja tosiasiallisesti hyödynnetään hankintaa suoritettaessa.
Hankinnan kohteena on Ilmatieteen laitoksen kapasiteettiympäristö, joka tarjoaa laitoksen säätuotannolle ja tutkimukselle virtuaalipalvelinkapasiteettia Sodankylässä ja Helsingissä. 

Hankinnan tavoite on korvata nykyiset virtualisointiympäristöt ratkaisulla, joka tarjoaa suorituskykyisen alustan laitoksen säätuotannolle. Hankinta kohdistuu vain virtualisointiohjelmistoihin, eikä se sisällä laitteita. 

Hankinta tulee jakautumaan neljään vaiheeseen seuraavasti: 
- Sodankylän kapasiteettiympäristön korvaus Q4/2024 – Q2/2025 
- Kumpulan kapasiteettiympäristön korvaus vaihe 1 Q2/2025 – Q3/2025 
- Kumpulan kapasiteettiympäristön korvaus vaihe 2 Q1/2026 – Q2/2026 
- Sodankylän kapasiteettiympäristön laajennus toiseen palotilaan (optio) 2026 tai 2027 

Esitetyt aikataulut ovat arvioita. Nämä tarkentuvat projektin edetessä. 

Tarkemmat tekniset vaatimukset on määritelty liitteessä 2: Ominaisuudet ja vaatimukset.  

Tavoite järjestelmän käytön aloitukselle on viimeistään Q2/2025. 

Järjestelmän tukipalvelun sopimuskausi on aluksi määräaikainen 36 kuukautta, ja se alkaa samaan aikaan kuin järjestelmän käyttö. Määräaikaisen sopimuskauden jälkeen sopimus voi jatkua toistaiseksi voimassa olevana Tilaajan päätöksellä.

Osatarjouksia ei huomioida. Toimittajan tulee toimittaa tarjouspyynnön kohde kokonaisuudessaan avaimet käteen toimituksena. Kaikki toimitukseen sisältyvä asiantuntijatyö tulee kuulua toimitukseen.

Hankinta ja sen sisältämät vähimmäisvaatimukset on kuvattu tässä tarjouspyynnössä ja sen liitteissä. 

Hankinta keskeytettiin päätöksellä ja kilpailutetaan uudestaan.
Tarjouksista valitaan kokonaishinnaltaan halvin tarjous. Kokonaishinta sisältää: tarjotun ratkaisun hinta sisältäen mahdolliset lisenssit, asiantuntijatyön ja 36 kk tukipalvelun 24/7 tukitasolla sekä kokonaishintaan sisältyvien optioiden hinta.Vertailuhinnaltaan halvin tarjous saa painoarvon mukaiset täydet pisteet (100) ja muiden tarjoajien pisteet suhteutetaan halvimman tarjoajan tarjoukseen kaavalla: (halvimman tarjoajan vertailuhinta / tarjoajan vertailuhinta) * 100


Number of bids: 1